İlqar Əlfioğlu

İlqar Əlfioğlu (tam adı: Qasımov İlqar Əlfi oğlu; ) — Azərbaycanlı jurnalist, yazıçı, teleaparıcı, tərcüməçi.

Azərbaycan Televiziyası tarixində ilk tok-şoulardan biri olan Dalğa verilişinin müəllifi və aparıcısı olub.

2014-cü ildən Azərbaycan Respublikası Nazirlər Kabineti yanında Tərcümə Mərkəzinin redaktoru

 Həyatı 
İlqar Əlfioğlu 26 mart 1955-ci ildə Bakı şəhərində anadan olub. Yazıçı Əlfi Qasımovun oğludur. 1961-ci ilə kimi Bakıda, "Həmşəri palanı" küçəsində yaşayıb.

Orta təhsilini 1972-ci ildə Bakı şəhərində yerləşən 190 nömrəli məktəbdə tamamlamışdır. Ardınca Azərbaycan Dövlət Unversitetinin Şərqşünaslıq fakültəsində təhsilini davam etdirmişdir.

1978-ci ildən başlayaraq Azərbaycan Dövlət Televeziyasında və müxtəlif redaksiyalarda işləyib.

2014-cü ildə Azərbaycan Respublikası Nazirlər Kabineti yanında Tərcümə Mərkəzinin şöbə müdiri təyin edilib.

Yazıçı Əlfi Qasımovun ailəsində anadan olub. Ədəbi mühitdə və mediada İlqar Qasımov, İlqar Əlfioğlu və İlqar Əlfi imzalarıyla yazıb.
1978-ci ildə Azərbaycan Dövlət Universitetinin Şərqşünaslıq fakültəsinin fars filologiyası şöbəsini fars dili tərcüməçisi ixtisası üzrə bitirib. Elə həmin ildən təyinatla Azərbaycan Radiosunun Xarici Verilişlər bölməsində, Xəbərlər xidmətində, Cənubi Azərbaycan redaksiyasında, Fars dilində verilişlər redaksiyasında müxbir, redaktor, böyük redaktor, diktorluq edib.

1980–1982-ci illər arasında ehtiyatda olan zabit kimi öz ixtisası üzrə hərbi qulluqda olub, xidmətini baş leytenant rütbəsində bitirib.
1986-cı ildən Dövlət televiziyasında Tele-tamaşa şöbəsinin müdiri, 1987-ci ildən 1991-ci ilədək yeni dövrün ilk ədəbi-publisistik verilişində – "Dalğa" proqramında aparıcı, sonralar BMTi TV-dı Xəbərlər müdiri, ABA TV-də proqram aparıcısı, "Qafqaz Media Mərkəzində" tədris direktoru, "Bu gün" qəzetində köşə yazarı, "Avtoritet" qəzetinin təsisçi və baş redaktoru, ABA TV-də proqram aparıcısı, xaricdə fəaliyyət göstərən "Azadlıq" televiziyasında aparıcı kimi çalışıb, 2007-ci ildən APA xəbər agentliyində işləyir, APA TV-nin Yaradıcılıq şurasının sədri və proqram aparıcısıdır.

1976-cı ildən dəfələrlə İranda mütərcim, Əfqanıstanda xidməti ezamiyyətlərdə olub. 2014-cü ildən Azərbaycan Dövlət Tərcümə mərkəzində redaktordur.

Tərcümə sahəsində 1976-cı ildən çalışır, elə həmin ildən də, respublika mətbuatında dərc olunur, öz yaradıcılığı ilə yanaşı, müntəzəm olaraq, həm rus, həm də fars dillərindən əsərlər tərcümə edir.

"Avtoritet" və "Qızılbarmaq Fatma" adlı iki romanı, hekayə və povestləriləri var. Əsasən, dünya klassiklərinin, Nobel mükafatı laureatlarının əsərlərindən ibarət 70-dən artıq tərcümə kitabı, 1000-ə yaxın publisistik yazısı Azərbaycan mətbuatında işıq üzü görüb.

21 iyul 2025-ci ildə Azərbaycan Respublikasının əməkdar jurnalisti fəxri adı ilə təltif olunub.

 Tv proqramlar 
 "Dalğa verilişi" 1987–1991

 Film 
 "Ağdamda bir gün"

 Kitabları 
 "Qızılbarmaq Fatma"
 "Fəlsəfə"

 Əsərləri 
 "Qorxu" povesti

 Tərcümələri 
 Jose Saramaqo "İsanın incili"
 Bertold Brext. "Seçilmiş əsərləri" Bakı, 2019
 Piter Stiven Bruk "Boş məkan" Bakı, 2021
 Per Fabian Lagerkvist – Seçilmiş əsərləri
 Tomas Mann – Seçilmiş əsərləri
 Joze Saramaqo – Seçilmiş əsərləri
 Jorji Amadu – Seçilmiş əsərləri
 Toni Morisson – Seçilmiş əsərləri
 Ernest Seton-Tompson – Seçilmiş əsərləri
 Jorj Simenon – Seçilmiş əsərləri
 Bertold Brext – Seçilmiş əsərləri
 Harold Pinter – Seçilmiş əsərləri
 Redyard Kiplinq – Seçilmiş əsərləri
 Doris Lessinq — Seçilmiş əsərləri
 Con Faulz – Seçilmiş əsərləri
 Edqar Allan Po – "Nantuketli Artur Qordon Pimin sərgüzəştləri" roman
 Pablo Neruda – "Mən də yaşamışam" memuarlar
 Səməd Behrəngi – "Məhəbbət nağılları"
 Azad Mirzəcanzadə — "Təhsil haqqında etüdlər" esse toplusu
 Andrey Platonov – "Çevenqur"
 Covannino Quareski – "Don Kamillonun dünyası" roman
 Karlos Ruis Safon – "İtmiş kitablar qəbristanı" roman
 Salman Rüşdi – "Gecəyarısı uşaqları" roman
 Mo Yan – "Ölüb dirilməkdən bezmişəm" roman
 Mark Avreli — "Özümlə təkbətək"
 Andrey Platonov – "Çevenqur" roman
 Aleksey Salnikov – "Petrovların qripi" roman
 Con Perkins – "İqtisadi killerin tarixçəsi"
 Frensis Fukuyama – "Amerika yol ayrıcında"
 Qurbanqulu Berdiməhəmmədov – "Türkmənlərin mənəvi dünyası"
 Qay Kavasaki – "Startap sənəti 2.0"
 Dərdin 45 üzü — Afrika hekayələri
 İran hekayələri – Seçilmiş hekayələr
 Hər suala bir cavab – Uşaqlar üçün ensiklopediya (tərtib və tərcümə)
 Tarixin acılmamış sirləri – Məqalələr toplusu
 Kəşfiyyat tarixindən – Məqalələr toplusu
 Rokun tarixi – Məqalələr toplusu
 Çoxbilmişin ensiklopediyası – Uşaqlar üçün ensiklopediya
 Jorji Amadu – "Möcüzələr dükanı"
 Uşaqlar üçün fəlsəfə — Məqalələr toplusu
 Jorji Amadi – "Qum dəryasının kapitanları" roman
 Tomas Mann – "Venesiyada ölüm" povest
 Per Fabian Lagerkvist – "Karlik" roman
 Murad İbrahimbəyov — "Şəbəkə" roman
 Per Fabian Lagerkvist – "Varavva" povest
 Draqo Ştambuk – "Zefir" poeziya toplusu
 Toni Morisson – "Evə" povest
 Joze Saramaqo – "Təxirə salınmış ölüm" roman
 Piter Bruk – "Açıq fəza" esselər
 Aleksandr Zinovyev – "Katastroyka" roman

 İstinadlar